
R E P U B L I K A    H R V A T S K A
				
R J E Š E N J E

Trgovački sud u Zagrebu po sucu pojedincu Nevenki Siladi Rstić povodom prijedloga predlagatelja GRANO d.o.o. za usluge i trgovinu, Zagreb, Bakarska 17, OIB 86077962502, za otvaranjem stečajnog postupka nad dužnikom GRANO d.o.o. za usluge i trgovinu, Zagreb, Bakarska 17, OIB 86077962502, dana 14. ožujka 2017. godine

r i j e š i o  j e

	Odbacuje se kao nedopušten prijedlog za pokretanjem stečajnog postupka nad dužnikom GRANO d.o.o. za usluge i trgovinu, Zagreb, Bakarska 17, OIB 86077962502, podnesen ovome sudu dana 2. prosinca 2016. godine od strane samog dužnika.
 
Obrazloženje

	Predlagatelj je kao dužnik podnio ovome sudu, dana 2. prosinca 2016. godine, prijedlog za otvaranjem stečajnog postupka nad istim.

	Kako je prijedlog podnesen nakon stupanja na snagu Stečajnog zakona ("Narodne novine" 71/15; dalje u tekstu SZ), koji je stupio na snagu 1. rujna 2015. godine, to je temeljem odredbe članka 14. stav 1. SZ-a, dužnik bio pozvan uplatiti iznos od 1.000,00 kuna na ime predujma u Fond za namirenje troškova stečajnog postupka, te dodatni iznos predujma od 10.000,00 kuna, zaključkom gornjeg broja od 30. siječnja 2017. godine.

	Budući da u ostavljenom roku dužnik nije postupio po navedenom zaključku suda, kojeg je primio dana 2. veljače 2017. godine, a što je utvrđeno uvidom u dostavnicu (poleđina lista 11 spisa), te nije uplatio niti jedan od navedena dva predujma, to je odlučeno kao u izreci ovog rješenja temeljem odredbe članka 114. stav 5. SZ-a, a na što je dužnik već bio upozoren navedenim zaključku.		
U Zagrebu, 14. ožujka 2017.
								         		SUDAC
								             Nevenka Siladi Rstić,v.r.
Uputa o pravnom lijeku:
Protiv ovog rješenja dopuštena je žalba u roku od 8 dana od dana primitka rješenja, a koja se podnosi ovome sudu u 3 primjerka. O istoj odlučuje Visoki trgovački sud RH

Za točnost otpravka – ovlašteni službenik
                  Monika Grbac 

